CELEX: 32021D2198
Language: hu
Date: 2021-12-13 00:00:00
Title: A Tanács (KKPB) 2021/2198 végrehajtási határozata (2021. december 13.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

2021.12.13.   
               
               
                  HU
               
               
                  Az Európai Unió Hivatalos Lapja
               
               
                  LI 445/21
               
            
         A TANÁCS (KKPB) 2021/2198 VÉGREHAJTÁSI HATÁROZATA
         (2021. december 13.)
         a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 31. cikke (2) bekezdésére,
         tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 12. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. július 31-én elfogadta a (KKBP) 2015/1333 határozatot.
                  
               
                     (2)
                  
                  
                     A Tanács 2020. október 14-én elfogadta a (KKBP) 2020/1483 végrehajtási határozatot (2), amelyben jegyzékbe vett egy olyan személyt, aki részt vett a Líbia békéjét, biztonságát és stabilitását fenyegető cselekményekben, és aki szoros kapcsolatban áll – többek között pénzügyileg – a Wagner Csoporttal.
                  
               
                     (3)
                  
                  
                     Az Európai Tanács a 2021. június 24–25-i következtetéseiben megerősítette elkötelezettségét az ENSZ égisze alatt zajló líbiai stabilizációs folyamat mellett, és felszólított az inkluzív és líbiai felelősségvállalás mellett folytatott politikai párbeszéd tekintetében történő előrelépésre, valamint valamennyi külföldi erő és zsoldos haladéktalan kivonására.
                  
               
                     (4)
                  
                  
                     A Tanácsot továbbra is aggodalommal tölti el a líbiai helyzet, és különösen az ország békéjét, biztonságát és stabilitását fenyegető cselekmények.
                  
               
                     (5)
                  
                  
                     Ebben az összefüggésben egy személyt, aki ilyen cselekményekben részt vett, fel kell venni a korlátozó intézkedések hatálya alá tartozó személyeknek és szervezeteknek a (KKBP) 2015/1333 határozat II. és IV. mellékletében foglalt jegyzékeibe.
                  
               
                     (6)
                  
                  
                     A (KKBP) 2015/1333 határozat II. és IV. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2015/1333 határozat II. és IV. melléklete e határozat mellékletének megfelelően módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. december 13-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 206., 2015.8.1., 34. o.
         
         
            (2)  A Tanács (KKPB) 2020/1483 végrehajtási határozata (2020. október 14.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról (HL L 341., 2020.10.15., 16. o.).
      
      
         
            MELLÉKLET
            
                        1.
                     
                     
                        A (KKBP) 2015/1333 határozat II. mellékletének „A. Személyek” szakasza a következő bejegyzéssel egészül ki:
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbevétel indokolása
                                 
                                 
                                    A jegyzékbevétel időpontja
                                 
                              
                                    „20.
                                 
                                 
                                    KUZNETSOV, Aleksandr (Alexander) Sergeevich
                                    (Александр Сергеевич КУЗНЕЦОВ)
                                 
                                 
                                    Beosztás(ok): A Wagner Csoport (Wagner Group) 1. támadó és felderítő századának (1st Attack and Reconnaissance Company) parancsnoka
                                    Hívójele: Ratibor
                                    Születési idő: 1977. október 8.
                                    Születési hely: Nikolskoye, korábbi Szovjetunió (former USSR) (jelenleg: Oroszországi Föderáció (Russian Federation))
                                    Állampolgársága: orosz
                                    Wagner csoportbeli azonosítója: M-0271
                                    Neme: férfi
                                 
                                 
                                    Aleksandr Sergeevich Kuznetsov az oroszországi székhelyű, jogi személyiséggel nem rendelkező katonai magánszervezet, a Wagner Csoport (Wagner Group) parancsnoki struktúrájához tartozik. 2014-ben átvette a Wagner Csoport 1. támadó és felderítő századának (1st Attack and Reconnaissance Company) parancsnokságát. 2019 szeptemberében Líbiában megsebesült, miközben a Líbiai Nemzeti Felszabadítási Hadsereg (Libyan National Liberation Army, NLA) oldalán harcolt a Wagner Csoport katonai erőinek parancsnokaként. Beosztása és cselekményei révén Kuznetsovot felelősség terheli a Wagner Csoport azon tevékenységeiért, amelyek fenyegetik Líbia békéjét, stabilitását és biztonságát.
                                 
                                 
                                    2021.12.13.”
                                 
                              
                  
                        2.
                     
                     
                        A (KKBP) 2015/1333 határozat IV. mellékletének „A. Személyek” szakasza a következő bejegyzéssel egészül ki:
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbevétel indokolása
                                 
                                 
                                    A jegyzékbevétel időpontja
                                 
                              
                                    „25.
                                 
                                 
                                    KUZNETSOV, Aleksandr (Alexander) Sergeevich
                                    (Александр Сергеевич КУЗНЕЦОВ)
                                 
                                 
                                    Beosztás(ok): A Wagner Csoport (Wagner Group) 1. támadó és felderítő századának (1st Attack and Reconnaissance Company) parancsnoka
                                    Hívójele: Ratibor
                                    Születési idő: 1977. október 8.
                                    Születési hely: Nikolskoye, korábbi Szovjetunió (former USSR) (jelenleg: Oroszországi Föderáció (Russian Federation)
                                    Állampolgársága: orosz
                                    Wagner csoportbeli azonosítója: M-0271
                                    Neme: férfi
                                 
                                 
                                    Aleksandr Sergeevich Kuznetsov az oroszországi székhelyű, jogi személyiséggel nem rendelkező katonai magánszervezet, a Wagner Csoport (Wagner Group) parancsnoki struktúrájához tartozik. 2014-ben átvette a Wagner Csoport 1. támadó és felderítő századának (1st Attack and Reconnaissance Company) parancsnokságát. 2019 szeptemberében Líbiában megsebesült, miközben a líbiai Nemzeti Felszabadítási Hadsereg (Libyan National Liberation Army, NLA) oldalán harcolt a Wagner Csoport katonai erőinek parancsnokaként. Beosztása és cselekményei révén Kuznetsovot felelősség terheli a Wagner Csoport azon tevékenységeiért, amelyek fenyegetik Líbia békéjét, stabilitását és biztonságát.
                                 
                                 
                                    2021.12.13.”